open-index/open-wikipedia-markdown huggingface dataset:
Λου Άλμπανο

Ο **Λουίς Βίνσεντ Άλμπανο** (*Louis Vincent "Captain Lou" Albano*, 29 Ιουλίου 1933 - 14 Οκτωβρίου 2009) ήταν Ιταλο-Αμερικανός επαγγελματίας παλαιστής, μάνατζερ άλλων παλαιστών και ηθοποιός. Περισσότερο γνωστός ήταν με το όνομα **"Κάπτεν Λου Άλμπανο"**.

## Καριέρα ως παλαιστής
Ο Άλμπανο, ξεκίνησε την ενασχόλησή του με την επαγγελματική πάλη το 1953 και πέρασε όλη την καριέρα του στο WWE, τότε γνωστό με άλλη ονομασία. Κατέκτησε μόλις έναν τίτλο στην καριέρα του. Αποσύρθηκε από τα ρινγκ το 1969, όχι όμως και από την επαγγελματική πάλη.

## Καριέρα ως μάνατζερ
Μετά το τέλος της καριέρας του ως παλαιστής, έγινε μάνατζερ άλλων παλαιστών από το 1970. Μέχρι το 1983, μαζί με τους επίσης μάνατζερ Γκραντ Γουίζαρντ και Φρεντ Μπλασιέ, έκαναν ότι ήθελαν στο WWE. Κατεύθυνε δεκαπέντε διαφορετικές ομάδες και άλλους τέσσερις παλαιστές. Παλαιστές που καθοδήγησε ως μάνατζερ ήταν οι: Νικολάι Βολκόφ, Τζορτζ Στιλ, Ιβάν Κόλοφ, Αντρέ ο Γίγαντας, Άιρον Σέικ, Τζίμι Σνούκα, Χαλκ Χόγκαν και άλλοι.

## Στυλ και ηθοποιία
Ήταν ένας μοναδικός σόουμαν, με τεράστια γενειάδα, πολλά σκουλαρίκια στο πρόσωπο και ιδιαίτερα ρούχα. Ο Άλμπανο, ήταν εκείνος που πρωτοξεκίνησε την σύνδεση της ροκ μουσικής με το κατς, έχοντας ως μουσική εισόδου ροκ κομμάτια. Βοήθησε πολύ στο να αποκτήσει μια κύρια μάζα οπαδών το άθλημα. Η επιτυχία του, τον οδήγησε και στο Χόλιγουντ, όπου έπαιξε σε αρκετές σειρές τηλεόρασης, ταινίες κινηματογράφου και μουσικά πρότζεκτ.

## Παραπομπές


## Πηγές
*Προφίλ στο Professional Wrestling Hall of Fame
*Προφίλ στο WWE Hall of Fame
*Προφίλ στο Online World of Wrestling

Κατηγορία:Επαγγελματίες παλαιστές
Κατηγορία:Αμερικανοί ηθοποιοί φωνής
Βασίλης Κυριακάκης

Ο **Βασίλης Κυριακάκης** του Κωνσταντίνου γεννήθηκε στη Λαμία, στις 29 Μαΐου 1964. Είναι Έλληνας γιατρός, πρώην βουλευτής του ΣΥΡΙΖΑ. 

Εργάζεται ως νευρολόγος στο Γενικό Νοσοκομείο Λαμίας και από το 2006 είναι δημοτικός σύμβουλος στο δήμο Λαμιέων με την παράταξη "Παρέμβαση Πολιτών για τη Λαμία". Εκλέχτηκε για πρώτη φορά βουλευτής Φθιώτιδας στις βουλευτικές εκλογές του Μαΐου 2012. Επανεξελέγη στις εκλογές του Ιουνίου του ίδιου έτους και στις βουλευτικές εκλογές του Ιανουαρίου 2015. Υπήρξε μέλος της Κομμουνιστικής Οργάνωσης Ελλάδας (ΚΟΕ). Έχει διατελέσει πρόεδρος της Ένωσης Νοσοκομειακών Γιατρών Φθιώτιδας.  

Στις 21 Αυγούστου 2015, ήταν ένας από τους βουλευτές του Συνασπισμού Ριζοσπαστικής Αριστεράς που αποχώρησαν και συνέστησαν νέα κοινοβουλευτική ομάδα, με την ονομασία «Λαϊκή Ενότητα». Στις εκλογές της 20ης Σεπτεμβρίου του 2015 δεν εξελέγη βουλευτής καθώς η «Λαϊκή Ενότητα» δεν κατάφερε να ξεπεράσει το εκλογικό όριο του 3% που προέβλεπε ο εκλογικός νόμος, Οπως επίσης δεν εξελέγη και στις εκλογές της 7ης Ιουλίου του 2019 καθώς ούτε η «Πλεύση Ελευθερίας», με την οποία κατήλθε υποψήφιος  τότε, κατάφερε να υπερβεί το εκλογικό όριο.

## Παραπομπές


## Πηγές
*Αποτελέσματα εκλογών, Υπουργείο Εσωτερικών

Κατηγορία:Βουλευτές εκλεγμένοι με τον ΣΥΡΙΖΑ
Κατηγορία:Βουλευτές Φθιώτιδας
Κατηγορία:Έλληνες ιατροί του 20ού αιώνα
Κατηγορία:Έλληνες ιατροί του 21ου αιώνα
Πατ Πάτερσον

Ο **Πιέρ Κλερμπόντ** (*Pierre Clermont*, 19 Ιανουαρίου 1941- 2 Δεκεμβρίου 2020) ήταν ένας Καναδός πρώην επαγγελματίας παλαιστής, περισσότερο γνωστός με το ψευδώνυμο που χρησιμοποιούσε στα ρινγκ **"Πατ Πάτερσον"**. Τα τελευταία χρόνια όταν αποσύρθηκε από την επαγγελματική πάλη είχε συμβόλαιο με την εταιρεία WWE ως σύμβουλος παραγωγής

## Καριέρα
### Εταιρείες & κόντρες
Ο Πάτερσον ξεκίνησε να παλεύει το 1958 στο Μόντρεαλ του Καναδά. Αργότερα, αγωνίστηκε για διάφορες εταιρείες του National Wrestling Alliance και το 1979 υπέγραψε με το σημερινό WWE (τότε γνωστό με άλλη ονομασία). Είχε κόντρες με σπουδαίους παλαιστές, όπως τον Μπομπ Μπάκλουντ και τον Τεντ Ντιμπιάσι.

### Διακρίσεις
Για την προσφορά του στον χώρο, ο Πάτερσον, τιμήθηκε από το WWE, το 1996 με την εισαγωγή του στην τιμητική διάκριση για τους επαγγελματίες παλαιστές WWE Hall of Fame. Ο Πάτερσον ήταν ο πρώτος παλαιστής, που κατέκτησε τον ιστορικό τίτλο Διηπειρωτικό Πρωτάθλημα WWE. Στην καριέρα του κατέκτησε συνολικά 36 τίτλους.

### Ομάδες
Είχε τεράστια επιτυχία στην ομαδική κατηγορία, καθώς με διάφορους παλαιστές, κατέκτησε 20 τίτλους της κατηγορίας. Μερικοί παλαιστές με τους οποίους συνεργάστηκε στην καριέρα του, ήταν οι: Ιβάν Κόλοφ, Μπίλι Γκράχαμ, Πέντρο Μοράλες, Πίτερ Μαίβια και Ρόκι Τζόνσον.

## Πηγές
*Προφίλ στο WWE Hall of Fame
## Παραπομπές


Κατηγορία:Επαγγελματίες παλαιστές
Κατηγορία:ΛΟΑΤ Χριστιανοί
Αλγόριθμος FCFS

Ο **αλγόριθμος FCFS** είναι ένας αλγόριθμος χρονοπρογραμματισμού ο οποίος έχει ως καθήκον να επιλέγει με ποια σειρά θα εξυπηρετηθούν οι αιτήσεις προς ένα σκληρό δίσκο που αφορούν εγγραφή και ανάγνωση σε αυτόν.

## Περιγραφή
Ο αλγόριθμος FCFS είναι η απλούστερη μορφή χρονοπρογραμματισμού δίσκου. Το όνομά του προέρχεται από τα αρχικά των λέξεων **F**irst **C**ome **F**irst **S**erved και ουσιαστικά αυτό που κάνει είναι να εξυπηρετεί τις αιτήσεις του δίσκου με την σειρά που αυτές καταφθάνουν σε αυτόν.

Ο αλγόριθμος αυτός είναι ο πιο δίκαιος αλγόριθμος αλλά γενικά δεν είναι και ο γρηγορότερος καθώς η κεφαλή του δίσκου μπορεί να κινηθεί από την μια του άκρη στην άλλη για να εξυπηρετήσει μια αίτηση αγνοώντας αιτήσεις κοντινότερες προς αυτή.

## Παράδειγμα
Έστω σκληρός δίσκος με 200 ίχνη ο οποίος έχει μια δεδομένη στιγμή τις παρακάτω αιτήσεις: ίχνος 11, ίχνος 5, ίχνος 53, ίχνος 88, ίχνος 76, ίχνος 2.

Έστω ότι η κεφαλή την δεδομένη στιγμή είναι στο ίχνος 30.

### FCFS
**30** --> **11** --> **5** --> **53** --> **88** --> **76** --> **2**

## Δείτε επίσης
* SSTF
* SCAN
*LOOK

## Παραπομπές


## Πηγές
* *Λειτουργικά Συστήματα*, 2η ελληνική Έκδοση (Silberschatz, Galvin, Gagne), ISBN 978-960-411-692-8.

FCFS
Αλγόριθμος SSTF

Ο **αλγόριθμος SSTF** είναι ένας αλγόριθμος χρονοπρογραμματισμού ο οποίος έχει ως καθήκον να επιλέγει με ποια σειρά θα εξυπηρετηθούν οι αιτήσεις προς ένα σκληρό δίσκο που αφορούν εγγραφή και ανάγνωση σε αυτόν.

## Περιγραφή
Το όνομά του αλγορίθμου SSTF προέρχεται από τα αρχικά των λέξεων 
**S**hortest **S**eek **T**ime **F**irst και η αρχή λειτουργίας του είναι ιδιαίτερα εύκολη. Ο SSTF εξυπηρετεί πρώτα την αίτηση που βρίσκεται πιο κοντά στην κεφαλή του δίσκου την δεδομένη χρονική στιγμή μέχρις ότου να εξυπηρετηθούν όλες οι αιτήσεις. Η επιλογή του αιτήματος γίνεται με βάση τον χρόνο αναζήτησης, δηλαδή το πόσους κυλίνδρους (ίχνη) πρέπει να διανύσει η κεφαλή.

## Παράδειγμα
Έστω σκληρός δίσκος με 200 ίχνη ο οποίος έχει μια δεδομένη στιγμή τις παρακάτω αιτήσεις: ίχνος 11, ίχνος 5, ίχνος 53, ίχνος 88, ίχνος 76, ίχνος 2.

Έστω ότι η κεφαλή την δεδομένη στιγμή είναι στο ίχνος 30.

### SSTF
**30** -- > **11** -- > **5** -- > **2** -- > **53** -- > **76** -- > **88**

## Απόδοση
Ο αλγόριθμος SSTF  είναι σημαντικά καλύτερος σε σχέση με τον FCFS αφού ο χρόνος αναζήτησης συχνά μειώνεται και ως το 1/3 του χρόνου που χρειάζεται ο FCFS.

Σημαντικό όμως μειονέκτημα είναι ότι μπορεί να προκληθούν φαινόμενα λιμοκτονίας όπου μια αίτηση δεν θα εξυπηρετούνταν θεωρητικά ποτέ(πρακτικά μεγάλος χρόνος αναμονής) αφού θεωρητικά μπορεί να καταφθάνουν αιτήσεις προς τον δίσκο που είναι πιο κοντά στην κεφαλή τόσο γρήγορα όσο και αυτές εξυπηρετούνται.

## Δείτε Επίσης
*FCFS
*SCAN
*LOOK

## Παραπομπές

## Πηγές
*Λειτουργικά Συστήματα, 2η Ελληνική Έκδοση (Silberschatz, Galvin, Gagne), ISBN 978-960-411-692-8.

SSTF
Μπόμπι Χίναν

Ο **Ρέιμοντ Λούις "Ρέι" Χίναν** (*Raymond Louis Heenan*, 1 Νοεμβρίου 1944 - 17 Σεπτεμβρίου 2017), γνωστός ως Μπόμπι Χίναν, ήταν Αμερικανός πρώην μάνατζερ παλαιστών και σχολιαστής.

## Καριέρα
Ο "Εγκέφαλος" Μπόμπι Χίναν πέρασε από τα American Wrestling Association, World Wrestling Federation και World Championship Wrestling. Ήταν γνωστός για τη ικανότητα του να γίνεται μισητός στο κοινό και για τη κόντρα του με τον Γκορίλα Μονσούν. Μετά από χρόνια, το WWE τον χαρακτήρισε ως έναν από τους πιο αγαπητούς θρύλους του αθλήματος. Το 2004, ο Μπόμπι Χίναν εντάχθηκε στο τιμητικό WWE Hall of Fame.

## Μάνατζερ
Ο Χίναν δούλεψε ως μάνατζερ πολλών παλαιστών, με επιφανέστερους τους: Αντρέ τον Γίγαντα, Μπιγκ Τζον Σταντ, Ρικ Ρουντ, Χάρλεϊ Ρέις, "Μίστερ Πέρφεκτ" Κερτ Χένιγκ, Τεντ Ντιμπιάσι, Ρικ Φλερ, Νικολάι Βολκόφ, Λεξ Λούγκερ και Σι Εμ Πανκ.

## Πηγές
http://ecwfrenchtribute.free.fr/HTLM/Photos/Photos_B/Bobby_Heenan.htm
## Παραπομπές


Κατηγορία:Επαγγελματίες παλαιστές
Ντον Μουράκο

Ο **Ντόναλντ Μουράκο** (αγγλικά: *Don Muraco*, 10 Σεπτεμβρίου 1949) είναι Αμερικάνος πρώην επαγγελματίας παλαιστής, γνωστός ως "Μαγκνίφισεντ" Ντον Μουράκο.

## Καριέρα
Αγωνίστηκε απο τη δεκαετία του '70, μέχρι τη δεκαετία του '90 και κατέκτησε δύο φορές το Διηπειρωτικό Πρωτάθλημα WWE, δύο φορές το Παγκόσμιο Πρωτάθλημα Βαρέων Βαρών ECW και νίκησε στο πρώτο διαγωνισμό *King of the Ring*, το 1985.

Είχε κόντρες με γνωστούς παλαιστές, όπως Μπομπ Μπάκλουντ, Πέντρο Μοράλες, Ρόκι Τζόνσον, Τζίμι Σνούκα, Τίτο Σαντάνα, Ρίκι Στιμμπόατ, Τεντ Ντιμπιάσι και Κάκτους Τζακ.

## Αναγνώριση
Το 1983, ο Μουράκο πάλεψε σε έναν αγώνα σε σιδερένιο κλουβί κόντρα στον Τζίμι Σνούκα, με έπαθλο το Διηπειρωτικό Πρωτάθλημα WWE. Απο εκείνον τον αγώνα εμπνεύστηκαν οι Μικ Φόλεϊ, Τόμι Ντρίμερ, Μπούλι Ρέι και Ντίβον, οι οποίοι τότε αποφάσισαν πως θα γίνονταν παλαιστές.

Το 2004, ο Μουράκο εντάχθηκε στο τιμητικό WWE Hall of Fame απο τον Μικ Φόλεϊ.

## Χαρακτηριστικές Κινήσεις
*Muraco Hammer (Kneeling reverse piledriver)
*Shoulderbreaker
*Asiatic Spike 
*Military press slam
*Diving headbutt
*Samoan drop
*DDT

## Παραπομπές


## Πηγές
*https://web.archive.org/web/20120621092342/http://www.onlineworldofwrestling.com/profiles/d/don-muraco.html
*http://kayfabememories.com/TapeReviews/shootinterviews/donmuraco-2.htm

Κατηγορία:Επαγγελματίες παλαιστές
Πανελλήνιο πρωτάθλημα στίβου γυναικών 1999

Το **64ο [[Πανελλήνιο πρωτάθλημα στίβου γυναικών]] 1999** διεξήχθη στο Ολυμπιακό Στάδιο Αθήνας στις 7 και 8 Αυγούστου μαζί με το αντίστοιχο πανελλήνιο πρωτάθλημα στίβου ανδρών 1999.

Το πρωτάθλημα μαραθωνίου έπειτα από τέσσερα χρόνια διεξήχθη ξανά στην κλασική διαδρομή Μαραθώνας-Παναθηναϊκό Στάδιο, παράλληλα με τον Διεθνή Μαραθώνιο στη μνήμη "Γρηγόρη Λαμπράκη" στις 17 Οκτωβρίου. Χωριστά διεξήχθησαν, επίσης, τα πρωταθλήματα επτάθλου και 20 χλμ βάδην αλλά τα αποτελέσματά τους υπολογίστηκαν στη βαθμολογία. Από τη χρονιά αυτή αφαιρέθηκαν από το πρόγραμμα τα 10 χλμ βάδην.

Μετείχαν 260 αθλήτριες από 110 σωματεία. Πρωταθλητής σύλλογος αναδείχθηκε ο **[[Πανελλήνιος Γ.Σ.]]** για όγδοη συνεχόμενη χρονιά και 22η συνολικά. Παράλληλα, έκανε το όγδοο συνεχόμενο **"νταμπλ"** και δωδέκατο συνολικά, αφού κατέκτησε και το ανδρικό πρωτάθλημα.

## Τα αποτελέσματα

### Οι νικήτριες

### Βαθμολογία

Ο Πανελλήνιος τερμάτισε πρώτος με τεράστια διαφορά βαθμών.

## Πηγές
*Ηρακλής Αθανασόπουλος, "Μαραθώνιος & Μαραθώνας", Αθήνα 2010, σσ. 222-223 και 287-288.
*GREEK CHAMPIONSHIPS.
*Αθλητική Ηχώ, 7/8/1999 ως 9/8/1999.
*ΣΕΓΑΣ
### Αναφορές



Γυναικων
Κατηγορία:Στίβος το 1999
Κατηγορία:Διοργανώσεις στίβου στην Αθήνα
Ευρωλίγκα ανδρών 2012-13

Η **Ευρωλίγκα ανδρών της περιόδου 2012-13**, επισήμως **Turkish Airlines Euroleague 2012–13**, ήταν η 13η σεζόν της σύγχρονης εποχής του Ευρωπαϊκού πρωταθλήματος συλλόγων καλαθοσφαίρισης υπό την αιγίδα της ULEB (και το τρίτο με τη χορηγία τίτλου των Τουρκικών Αερογραμμών). 

Συμπεριλαμβανομένων των προηγούμενων διοργανώσεων υπό την αιγίδα της FIBA Europe (ως Ευρωπαϊκό Κύπελλο Πρωταθλητριών), αυτή είναι η 56η σεζόν της σπουδαιότερης Ευρωπαϊκής διασυλλογικής διοργάνωσης στο χώρο της ανδρικής καλαθοσφαίρισης. Το Final Four πραγματοποιήθηκε το διάστημα 10-12 Μαΐου 2013 στην «O2 Arena» του Λονδίνου. Πρωταθλητής αναδείχθηκε ο Ολυμπιακός Πειραιώς για δεύτερη συνεχόμενη φορά. 

## Κλήρωση
Η κλήρωση της Ευρωλίγκα 2012-13 έγινε στις 6 Ιουλίου 2012. Οι κληρώσεις καθόρισαν τους αγώνες του προκριματικού γύρου καθώς και της κανονικής περιόδου.

Οι ομάδες χωρίστηκαν σε έξι γκρουπ δυναμικότητας των τεσσάρων ομάδων με βάση την κατάταξή τους στη βαθμολογία των συλλόγων, που βασίζεται στις επιδόσεις των ομάδων στις ευρωπαϊκές διοργανώσεις σε διάστημα τριών περιόδων. Δύο ομάδες από την ίδια χώρα δεν μπορούν να κληρωθούν στον ίδιο όμιλο της κανονικής περιόδου.

## Προκριματικός νοκ-άουτ γύρος

### Ομάδες προκριματικού γύρου
*  Οστάνδη
*  Λουκόιλ Ακαντέμικ Σόφιας
*  Λε Μαν
*  Ράτιοφαρμ Ουλμ
*  Καντού 
*  Ντονέτσκ
*  Ούνικς Καζάν 
*  Νίμπουργκ

### Αποτελέσματα
Οι αγώνες διεξήχθησαν το διάστημα 25-28 Σεπτεμβρίου 2012 στην Καντού της Ιταλίας.

## Κανονική περίοδος
### Ομάδες κανονικής περιόδου

### Αποτελέσματα
Η κανονική περίοδος ξεκίνησε στις 11 Οκτωβρίου και ολοκληρώθηκε στις 14 Δεκεμβρίου 2012.

#### Α' Όμιλος

#### Β' Όμιλος

#### Γ' Όμιλος

#### Δ' Όμιλος

## Top 16

### Αποτελέσματα
Το Top 16 ξεκίνησε στις 27 Δεκεμβρίου 2012 και ολοκληρώθηκε στις 4 Απριλίου 2013.

#### Ε' Όμιλος

#### Στ' Όμιλος

## Playoffs
Οι αγώνες διεξήχθησαν το διάστημα 9-26 Απριλίου 2013.

## Φάιναλ Φορ
Οι αγώνες του Φάιναλ Φορ διεξήχθησαν το διάστημα 10-12 Μαΐου 2013 στην «O2 Arena» του Λονδίνου.

## Κατάταξη

## Βραβεία

### Πολυτιμότερος παίκτης της εβδομάδας

#### Κανονική περίοδος

#### Top 16

#### Playoffs

### Πολυτιμότερος παίκτης του μήνα

## Δείτε επίσης
* Eurocup Ανδρών 2012-2013

## Παραπομπές


## Εξωτερικοί σύνδεσμοι
*Επίσημος ιστότοπος διοργάνωσης

2013
Κατηγορία:Καλαθοσφαίριση το 2012
Κατηγορία:Καλαθοσφαίριση το 2013
Κίλερ Κοβάλσκι

Ο **Βλάντεκ (αργότερα Βάλτερ) Κοβάλσκι** (13 Οκτωβρίου 1926 – 30 Αυγούστου 2008), γεννημένος ως **Έντουαρντ Βλαντίσλαβ Σπούλνικ**, ήταν ένας Καναδός επαγγελματίας παλαιστής και αργότερα εκπαιδευτής παλαιστών.
## Καριέρα
### Εταιρείες
Ο "Κίλερ" Κοβάλσκι, όπως έγινε γνωστός μέσα από την καριέρα του στην επαγγελματική πάλη, με ύψος 2.01 μέτρα, πέρασε από πάρα πολλές εταιρείες πάλης στην διάρκεια της καριέρας του, μέσα σε αυτές το National Wrestling Alliance και το World Wrestling Federation. Τον περισσότερο καιρό τον πέρασε παριστάνοντας τον αντιπαθητικό προς το κοινό παλαιστή.
### Διακρίσεις
Στην καριέρα του, κατέκτησε πάρα πολλούς τίτλους, μέσα σε αυτούς και το Παγκόσμιο Πρωτάθλημα ομάδων με τον Μπιγκ Τζον Σταντ και μάνατζέρ τους τον Λου Άλμπανο. Συνολικά κατέκτησε 43 πρωταθλήματα, ομαδικά και ατομικά.
### Μετά την πάλη
Το 1977, ο Κοβάλσκι αποσύρθηκε από τα ρινγκ και ξεκίνησε να διδάσκει τα μυστικά της επαγγελματικής πάλης στην Μασαχουσέτη. Εκπαίδευσε πάρα πολλούς παλαιστές, ανάμεσά τους και οι Τριπλ Έιτς, Κόφι Κίνγκστον, Τσάινα, Ρομπ Βαν Νταμ και Έντι Έντουαρτς.

## Παραπομπές


## Πηγές
*WWE Hall of Fame - Προφίλ

Κατηγορία:Επαγγελματίες παλαιστές
That's Nasty (τραγούδι)

Το "**That's Nasty**" είναι ένα τραγούδι από τον Αμερικανό Pitbull με τους Lil Jon και Fat Joe. Κυκλοφόρησε στις 3 Αυγούστου του 2004 ως το δεύτερο σινγκλ από το πρώτο στούντιο άλμπουμ *M.I.A.M.I.* του Pitbull. Το τραγούδι παράχθηκε από τον Lil Jon.

## Track listing
#"That's Nasty" – 4:12

## Ιστορικό κυκλοφοριών

## Παραπομπές


Κατηγορία:Τραγούδια γραμμένα από τον Lil Jon
Κατηγορία:Τραγούδια του Pitbull (ράπερ)
Κατηγορία:Τραγούδια του Lil Jon
Κατηγορία:Τραγούδια του 2004
Κατηγορία:Singles του 2004
Τζόαν Άλεν

Η **Τζόαν Άλεν** (αγγλ.:*Joan Allen*), (γενν. 20 Αυγούστου 1956) είναι Αμερικανίδα ηθοποιός. Έχει εργαστεί στον χώρο του θεάτρου, της τηλεόρασης και του κινηματογράφου κατά τη διάρκεια των πρώτων χρόνων της καριέρας της και έλαβε αναγνώριση για το ντεμπούτο της στο Μπρόντγουεϊ στο έργο *Burn This* κερδίζοντας Βραβείο Τόνι Καλύτερης Ηθοποιού το 1988.

Έχει λάβει τρεις υποψηφιότητες για Όσκαρ. Ήταν υποψήφια για Όσκαρ Β' Γυναικείου Ρόλου για τις ταινίες *[[Nixon (ταινία)|Nixon]]* (1995) και *Οι Μάγισσες του Σάλεμ * (The Crucible, 1996) και για Όσκαρ Α' Γυναικείου Ρόλου για την ταινία *Η Αντιπρόεδρος* (*The Contender*, 2000).

Άλλες ταινίες στις οποίες έχει εμφανιστεί είναι: *Η Πέγκυ Σου Παντρεύτηκε* (Peggy Sue Got Married, 1986), *Τάκερ: Ο Ανθρωπος και το Όνειρό του* (Tucker: The Man and His Dream, 1988), *Οργισμένα Χρόνια* (In Country, 1989), *Η Παγοθύελλα* (The Ice Storm, 1996), *Αδίστακτα/Πρόσωπα* (Face/Off, 1997), *Pleasantville* (1998), *[[Το Ημερολόγιο]]* (The Notebook, 2004), *[[Στη σκιά των κατασκόπων]]* (The Bourne Supremacy, 2004), *[[Το τελεσίγραφο του Μπορν]]* (The Bourne Ultimatum, 2007), *Κούρσα Θανάτου* (Death Race, 2008) και *[[Η κληρονομιά του Μπορν]]* (The Bourne Legacy, 2012).

## Παραπομπές

## Εξωτερικοί σύνδεσμοι
* Τζόαν Άλεν στο IMDb

Κατηγορία:Νικητές βραβείου Tony
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Περ Λάγκερκβιστ

Ο **Περ Λάγκερκβιστ** (*Pär Fabian Lagerkvist*, 23 Μαΐου 1891 - 11 Ιουλίου 1974) ήταν Σουηδός μυθιστοριογράφος, ποιητής και θεατρικός συγγραφέας, από τους μεγαλύτερους Σουηδούς λογοτέχνες του 20ού αιώνα. Το 1951 τιμήθηκε με το βραβείο Νόμπελ Λογοτεχνίας.

Ήταν το τελευταίο από τα επτά παιδιά μιας θρησκευόμενης, παραδοσιακών αρχών και όχι ιδιαίτερα εύπορης, οικογένειας. Παρά τις αρχές με τις οποίες ανατράφηκε, ήδη στα πρώτα του έργα φαίνεται η απομάκρυνσή του απ’ αυτές και η υιοθέτηση του σοσιαλιστικού και του λογοτεχνικού ριζοσπαστισμού.

Μετά τον Α΄ Παγκόσμιο Πόλεμο η βαθιά απαισιοδοξία που τον διέκρινε (*Αγωνία*, 1916) υποχώρησε και στον *Θρίαμβο πάνω στη ζωή* (1927) διακήρυξε την πίστη του στον άνθρωπο. Την δεκαετία του 1930 κατέκρινε στα έργα του την πολιτική βία που κυριαρχούσε στην Ευρώπη και το 1949 δημοσίευσε το *Ζήσε, Άνθρωπε*, μια καταγγελία της ανθρώπινης βαρβαρότητας και της θανατικής καταδίκης.

Τελευταία, και από πολλούς θεωρούμενα ως καλύτερα, έργα του ήταν ο *Νάνος*  και ο *Βαραββάς*. Αξιοπρόσεκτη είναι η χρησιμοποίηση θρησκευτικών θεμάτων (Βαραββάς, Περιπλανώμενος Ιουδαίος) από τον Λάγκερκβιστ, ο οποίος είχε απορρίψει τα χριστιανικά δόγματα.

## Επιλογή έργων
**Ordkonst och bildkonst* (Λογοτεχνική και εικονογραφική τέχνη, 1913, δοκίμιο)
**Ångest* (Αγωνία, 1916)
**Det eviga leendet* (Το αιώνιο χαμόγελο, 1920, τρεις ιστορίες)
**Gäst hos verkligheten* (Φιλοξενούμενος της αλήθειας, 1925, αυτοβιογραφικό μυθιστόρημα)
**Det besegrade livet* (Ο θρίαμβος πάνω στη ζωή, 1927)
**Bödeln* (Ο δήμιος, 1933)
**Mannen utan själ* (Ο άνθρωπος χωρίς ψυχή, 1936, δράμα)
**Låt människan leva* (Ζήσε, Άνθρωπε, 1949, δράμα)
**Dvärgen* (Ο νάνος, 1944)  
**Barabbas* (Βαραββάς, 1950)
**Sibyllan* (Η Σίβυλλα, 1956
**Ahasverus död* (Ο θάνατος του Αχασβήρου, 1960)

**Ελληνικές μεταφράσεις**
**Ο δήμιος* : Λόισκα Αβαγιανού ("Αστάρτη" 1991)
**Η Σίβυλλα* : Βαγγέλης Κατσάνης ("Ροές" 1985)
**Ο νάνος* : Ερρίκος Μπελιές ("Καστανιώτης", 1990)

## Παραπομπές


## Εξωτερικοί σύνδεσμοι
* 

Κατηγορία:Σουηδοί θεατρικοί συγγραφείς
Κατηγορία:Βραβευμένοι με Νόμπελ Λογοτεχνίας
Κατηγορία:Αθεϊστές
Μπιγκ Τζον Σταντ

Ο **Τζον Γουίλιαμ Μίντον** (γεννημένος στις 19 Φεβρουαρίου 1948 – θάνατος 20 Μαρτίου 1995) ήταν ένας Αμερικανός επαγγελματίας παλαιστής και ηθοποιός, που ήταν πιο γνωστός με το ψευδώνυμο που χρησιμοποιούσε στα ρινγκ, **Μπιγκ Τζον Σταντ**.

## Καριέρα
Η επαγγελματική του καριέρα διήρκεσε 14 έτη, από το 1976 έως το 1990. Εκπαιδεύτηκε από τον Κίλερ Κοβάλσκι, μαζί με τον οποίο κατέκτησε και ομαδικούς τίτλους. Στο WWE εμφανίστηκε την περίοδο 1982 - 1986 και το 1989. Τις υπόλοιπες περιόδους της καριέρας του, τις πέρασε σε ανεξάρτητες εταιρείες πάλης. Κατέκτησε συνολικά 16 τίτλους, ομαδικούς και ατομικούς. Το 1996, εισήχθη στο τιμητικό WWE Hall of Fame.

## Ηθοποιία

**Κινηματογράφος**

* Micki + Maude (1984) 
* The Protector (1985) 
* Double Agent (1987)
* Hyper Space (1989) 
* Caged in Paradiso (1990)
* Harley Davidson and the Marlboro Man (1991)
* Shock 'Em Dead (1991) 
* The Marrying Man (1991)

**Τηλεόραση**

* The A-Team (November 12, 1985)
* Hunter (January 10, 1987)
* Beauty and the Beast (March 18, 1988)

## Προσωπική ζωή
Γεννήθηκε και μεγάλωσε στο Μπάτλερ της Πενσιλβανία. Πέθανε πολύ νέος από καρκίνο, μόλις στα 47 του έτη. Απέκτησε έναν γιο, τον Τζον Μίντεον Jr., που έχει προσπαθήσει να ακολουθήσει καριέρα επαγγελματία παλαιστή, χωρίς επιτυχία.

## Παραπομπές


## Πηγές
* Προφίλ στο WWE Hall of Fame
* Προφίλ στο IMDb.com
* Προφίλ στο findagrave.com

Κατηγορία:Επαγγελματίες παλαιστές
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Γκρεγκ Βάλενταϊν

Ο **Τζον Γουισνίσκι, Jr.** (γεννημένος στις 20 Σεπτεμβρίου, 1951) είναι ένας Αμερικανός επαγγελματίας παλαιστής, περισσότερο γνωστός με το ψευδώνυμο **Γκρεγκ Βάλενταϊν** το Χάμερ.

## Καριέρα
### Εταιρείες
Στην καριέρα του ο Βάλενταϊν αγωνίστηκε για πολλές εταιρείες, με συχνές αλλαγές και μεταγραφές, αφού ποτέ δεν έμεινε πιστός σε κάποιο αφεντικό του. Το 1970 ξεκίνησε να προπονείται για την επαγγελματική πάλη και μέχρι το 1976 αγωνίστηκε για ανεξάρτητες εταιρείες επαγγελματικής πάλης. Από την ίδια χρονιά και για τα επόμενα δύο χρόνια (έως το 1978 δηλαδή), αγωνίστηκε στο National Wrestling Alliance. Επόμενος σταθμός της καριέρας του το World Wide Wrestling Federation (την περίοδο 1978-1981). Ταυτόχρονα, από το 1979 εμφανιζόταν ξανά και στο National Wrestling Alliance έως το 1984. Την ίδια χρονιά, επέστρεψε μετά από τρία χρόνια στο World Wrestling Federation, που είχε άλλο όνομα. Έμεινε εκεί ως το 1992, όταν πήρε πήρε μεταγραφή στο World Championship Wrestling το 1992, όπου έμεινε για λίγο, επιστρέφοντας τον επόμενο χρόνο στο World Wrestling Federation και μένοντας ως το 1994, απ΄όταν εμφανιζόταν εκ νέου, όπως στο ξεκίνημα της καριέρας του, σε ανεξάρτητες εταιρείες. Επίσης, πραγματοποιεί κατά καιρούς εμφανίσεις στο World Wrestling Entertainment (έχει εμφανιστεί μια φορά τις παρακάτω χρονιές: 2004, 2005, 2008).

### Διακρίσεις
Έχει βρεθεί στο ίδιο ρινγκ και έχει κόντρες με πολύ σπουδαία ονόματα του χώρου, όπως ο Ρικ Φλερ και ο Ρόντι Πάιπερ. Στο σύνολο της καριέρας του, κατέκτησε συνολικά 44 τίτλους, ομαδικούς και ατομικούς. Οι σημαντικότεροι ήταν αυτοί που κατέκτησε στο WWE, το Διηπειρωτικό Πρωτάθλημα WWE και το Παγκόσμιο Πρωτάθλημα ομάδων στο πλευρό του Μπρούτους Μπρίφκεϊκ. Προς τιμήν της προσφοράς του στην επαγγελματική πάλη, ο Βάλενταϊν, εισήχθη στο τιμητικό WWE Hall of Fame, το 2004.

## Πηγές
* Προφίλ στο WWE.com
* Προφίλ στο IMDb.com

## Εξωτερικοί σύνδεσμοι

*  

Κατηγορία:Επαγγελματίες παλαιστές
Διαμερίσματα της Ρεϋνιόν

Η **[[ρεϊνιόν|Ρεϋνιόν]]** διαιρείται σε 4 διαμερίσματα (*arrondissements*):
Διαμέρισμα Σαιν-Ντενί

Το **Διαμέρισμα Σαιν-Ντενί** (γαλλικά: arrondissement de Saint-Denis) είναι ένα από τα τέσσερα διαμερίσματα της υπερπόντιας περιοχής της Ρεϋνιόν. Πήρε το όνομά του από την πρωτεύουσα Σαιν-Ντενί. Το Σαιν-Ντενί έχει έκταση 423 τ.χλμ.. Έχει πληθυσμό 236.599 κατοίκων (1999). Η αριθμητική πυκνότητα είναι 560 κάτοικοι ανά τ.χλμ.

## Διοικητική διαίρεση
### Καντόνια
Το Σαιν-Ντενί διαιρείται σε 9 καντόνια:

* Σαιν-Ντενί 1
* Σαιν-Ντενί 2
* Σαιν-Ντενί 3
* Σαιν-Ντενί 4
* Σαιν-Ντενί 5
* Σαιν-Ντενί 6
* Σαιν-Ντενί 7
* Σαιν-Ντενί 8
* Σαιν-Ντενί 9
* Σαιντ-Μαιρί
* Σαιντ-Σουζάν

### Κοινότητες
Το Σαιν-Ντενί διαιρείται σε 3 κοινότητες:

* Σαιν-Ντενί
* Σαιντ-Μαιρί
* Σαιντ-Σουζάν

## Δείτε επίσης
* Διαμερίσματα της Ρεϋνιόν

## Παραπομπές


σ
CB (αποσαφήνιση)

Η συντομογραφία **CB** ή **Cb** μπορεί να αναφέρεται:

## Τεχνολογία & Επιστήμες
* Στη ραδιοφωνική μπάντα **CB** (Citizens Band)
* Στις Σωρειτομελανίες (Cumulonimbus), είδος νεφών
* Σε παλαιότερη κωδική ονομασία του χημικού στοιχείου Νιόβιο
* Στον δεκαεξαδικό αριθμό CB<Sub>16</sub> που αντιστοιχεί στον αριθμό 203 στο δεκαδικό σύστημα.

## Ως Cb
* Στα Ύφαλα (Block coefficient), μη ορατά μέρη ενός πλοίου.
* Στο Κτίριο Κράισλερ (Chrysler building) που βρίσκεται στη Νέα Υόρκη.

## Άλλες χρήσεις
* Στην Αφορμή πολέμου (Casus Belli).
* Στην Καμπότζη, χώρα κατά κωδικό FIPS 10-4 και σε παρωχημένο κωδικό NATO.
Διαμέρισμα Σαιν-Μπενουά

Το **Διαμέρισμα Σαιν-Μπενουά** (γαλλικά: Sainte-Benoît) είναι ένα από τα τέσσερα διαμερίσματα της υπερπόντιας περιοχής της Ρεϋνιόν. Πήρε το όνομά του από την πρωτεύουσα Σαιν-Μπενουά. Το Σαιν-Μπενουά έχει έκταση 736 τ.χλμ.. Έχει πληθυσμό 101.804 κατοίκων (1999). Η αριθμητική πυκνότητα είναι 138,4 κάτοικοι ανά τ.χλμ.

## Διοικητική διαίρεση
### Καντόνια
Το Σαιν-Μπενουά διαιρείται σε 9 καντόνια:

* Μπρας-Πανόν
* Λα Πλαιν-ντε-Παλμίστς
* Σαιν-Αντρέ 1
* Σαιν-Αντρέ 2
* Σαιν-Αντρέ 3
* Σαιν-Μπενουά 1
* Σαιν-Μπενουά 
* Σαιντ-Ροζ
* Σαλαζί

### Κοινότητες
Το Σαιν-Μπενουά διαιρείται σε 6 κοινότητες:

* Μπρας-Πανόν
* Λα Πλαιν-ντε-Παλμίστς
* Σαιντ-Αντρέ
* Σαιν-Μπενουά
* Σαιντ-Ροζ
* Σαλαζί

## Δείτε επίσης
* Διαμερίσματα της Ρεϋνιόν

## Παραπομπές


σ
Διαμέρισμα Σαιν-Πιερ (Ρεϋνιόν)

Το **Διαμέρισμα Σαιν-Πιέρ** (γαλλικά: Saint-Pierre) είναι ένα από τα τέσσερα διαμερίσματα της υπερπόντιας περιοχής της Ρεϋνιόν. Πήρε το όνομά του από την πρωτεύουσα Σαιν-Πιέρ. Το Σαιν-Πιέρ έχει έκταση 878 τ.χλμ.. Έχει πληθυσμό 229.346 κατοίκων (1999). Η αριθμητική πυκνότητα είναι 261 κάτοικοι ανά τ.χλμ.

## Διοικητική διαίρεση
### Καντόνια
Το Σαιν-Πιέρ διαιρείται σε 18 καντόνια:

* Λεζ Αβιρόν
* Εντρ-Ντω
* Λ'Ετάνγκ-Σαλέ  1
* Πετίτ-Ιλ
* Σαιν Ζοζέφ 1
* Σαιν Ζοζέφ 2
* Σαιν-Λουί 1 
* Σαιν-Λουί 2 
* Σαιν-Λουί 3 
* Σαιν-Φιλίπ
* Σαιν-Πιέρ 1
* Σαιν-Πιέρ 2
* Σαιν-Πιέρ 3
* Σαιν-Πιέρ 4
* Λε Ταμπόν 1
* Λε Ταμπόν 2
* Λε Ταμπόν 3
* Λε Ταμπόν 4

### Κοινότητες
Το Σαιν-Πιέρ διαιρείται σε 10 κοινότητες:

* Λε Αβιρόν
* Σιλαός
* Εντρ-Ντω
* Λ'Ετλανγκ-Σαλέ
* Πετίτ-Ιλ
* Σαιν-Ζοζέφ
* Σαιν-Λουί
* Σαιν-Φιλίπ
* Σαιν-Πιέρ
* Λε Ταμπόν

## Δείτε επίσης
* Διαμερίσματα της Ρεϋνιόν

## Παραπομπές


σ
CE

Η συντομογραφία **CE** ή **Ce** μπορεί να αναφέρεται:

## Τεχνολογία & επιστήμες
*Στο χημικό στοιχείο Δημήτριο (Cerium) ως **Ce**.
*Στη Μηχανική υπολογιστών, (Computer engineering)
*Στα Windows CE, λειτουργικό σύστημα για φορητούς υπολογιστές.
*Στον δεκαεξαδικό αριθμό CE<Sub>16</sub> που αντιστοιχεί στον αριθμό 206 στο δεκαδικό σύστημα.

## Γεωγραφικοί προσδιορισμοί
*Στη Σρι Λάνκα, χώρα κατά κωδικό FIPS 10-4 και παρωχημένο κωδικό NATO.
*Στην Καζέρτα (επαρχία) ως διακριτικό κυκλοφορίας οχημάτων

## Άλλες χρήσεις
*Στην Κοινή Χρονολογία (Χρονολόγηση), (Common Era), τρόπο χρονολόγησης.
*Στο Συμβούλιο της Ευρώπης, (Council of Europe)
*Στις ευρωπαϊκές προδιαγραφές CE.
*Στην Εκκλησία της Αγγλίας, (Church of England)
Διαμέρισμα Σαιν-Πωλ

Το **Διαμέρισμα Σαιν-Πωλ** (γαλλικά: Saint-Paul) είναι ένα από τα τέσσερα διαμερίσματα της υπερπόντιας περιοχής της Ρεϋνιόν. Πήρε το όνομά του από την πρωτεύουσα Σαιν-Πωλ. Το Σαιν-Πωλ έχει έκταση 467 τ.χλμ.. Έχει πληθυσμό 138.551 κατοίκων (1999). Η αριθμητική πυκνότητα είναι 296,7 κάτοικοι ανά τ.χλμ.

## Διοικητική διαίρεση
### Καντόνια
Το Σαιν-Πωλ διαιρείται σε 11 καντόνια:

* Λε Πορ 1
* Λε Πορ 2
* Λα Ποσσεσσιόν
* Σαιν-Λε 1
* Σαιν-Λε 2
* Σαιν-Πωλ 1
* Σαιν-Πωλ 2
* Σαιν-Πωλ 3
* Σαιν-Πωλ 4
* Σαιν-Πωλ 5
* Λε Τρουά-Μπασσίνς

### Κοινότητες
Το Σαιν-Πωλ διαιρείται σε 5 κοινότητες:

* λε Πορτ
* Λα Ποσσεσιόν
* Σαιν-Λε
* Σαιν-Πωλ
* Λε Τρουά-Μπασσίνς

## Δείτε επίσης
* Διαμερίσματα της Ρεϋνιόν

## Παραπομπές


σ
Πολιορκία της Βαρνάκοβας

Η **Πολιορκία της Βαρνάκοβας** του 1826 ήταν ένα από τα πολεμικά επεισόδια της Επανάστασης του 1821.

## Η εξέλιξη της πολιορκίας
Μετά την Έξοδο του Μεσολογγίου, τον Απρίλιο του 1826, ο Γεώργιος Καραϊσκάκης, αν και ασθενής, προέβαλλε αντίσταση όσο μπορούσε στην περιοχή, στέλνοντας αποσπάσματα επαναστατών σε επίκαιρες θέσεις εναντίον του περάσματος του Κιουταχή. Έτσι, απέστειλε και 150 επίλεκτους άνδρες, με αρχηγούς τους οπλιτάρχες Ιωάννη Φραγκίστα, Τριαντάφυλλο (Αποκουρίτη) και Καστανιώτη, στην Μονή Παναγίας Βαρνάκοβας. Σε απάντηση, ο Κιουταχής έστειλε τον περιώνυμο Μουστάμπεη και τον Κεχαγιάμπεη με πολλούς Τουρκαλβανούς (αναφέρεται δύναμη 4.000 ανδρών). Στόχος των Τούρκων ήταν να καταλάβουν τη Μονή (όπου είχαν καταφύγει και Έλληνες μετά την Έξοδο του Μεσολογγίου) και να εγκαταστήσουν φρουρά.

Η πολιορκία άρχισε τα χαράματα της 20ής Μαΐου 1826, αλλά οι αλλεπάλληλες προσπάθειες των επιτιθέμενων, καθ' όλη τη διάρκεια της ημέρας, να καταλάβουν τη Μονή, απέτυχαν με μεγάλες απώλειες σε νεκρούς και τραυματίες. Τη νύχτα αποπειράθηκαν νέα έφοδο, προσπαθώντας να εισβάλλουν στο Μοναστήρι με την κάλυψη του σκοταδιού, οι Έλληνες όμως τους απέκρουσαν, καθώς είχαν μείνει άγρυπνοι, φυλώντας φρουρά με αναμμένους ξύλινους πυρσούς και με τις φουστανέλες βουτηγμένες σε λάδι για να φωτίζεται ολόκληρος ο περίβολος της Μονής. Ο ηγούμενος της Βαρνάκοβας, Κοσμάς Θεοχάρης, καθώς και οι ιερομόναχοι Παρθένιος, Ανατόλιος, Ιωακείμ, Κυπριανός και Καλλίστρατος, τελούσαν παρακλήσεις υπό τους ήχους της καμπάνας και των σημάντρων του ναού, ενώ την ώρα της μάχης αρπάζοντας τα όπλα έτρεχαν στους προμαχώνες του περιβόλου, όπου οι εχθροί απειλούσαν περισσότερο.

Η πολιορκία κράτησε ημέρες, ωστόσο οι Τούρκοι αδυνατούσαν να καταλάβουν το μοναστήρι. Ύστερα από επανειλημμένες προσπάθειες εκπόρθησης των οχυρώσεών του χωρίς επιτυχία, αποφάσισαν μυστικά να σκάψουν υπόγεια, κάτω από τη μονή, με σκοπό να την ανατινάξουν. Το μυστικό τους προδόθηκε, όμως, στους μοναχούς από έναν Αλβανό και στις 26 Μαΐου οι πολιορκημένοι, κατόπιν συμβουλίου,  αποφάσισαν έξοδο και έτσι εξόρμησαν τα μεσάνυχτα με το σπαθί στο χέρι. Σκοτώθηκαν τρεις, δύο μοναχοί και ένας λαϊκός, ενώ τραυματίστηκαν επτά, μεταξύ των οποίων και ο οπλιτάρχης Φραγκίστας στο κεφάλι.

Οι Τούρκοι κατόπιν τοποθέτησαν δυναμίτη στις υπόγειες στοές και ανατίναξαν το μοναστήρι, το οποίο όμως ανοικοδομήθηκε μετά από 5 χρόνια, το 1831, από τον Ιωάννη Καποδίστρια, ο οποίος θεωρείται δεύτερος κτήτωρ της Μονής.

## Παραπομπές


## Πηγές
*


Κατηγορία:Μάχες της Ελληνικής Επανάστασης του 1821
Κατηγορία:Ιστορία της Φωκίδας
VTB Λίγκα

Η **VTB Λίγκα** (αγγλικά: *VTB United League*, ρωσικά: Единая Лига ВТБ) είναι διεθνής διοργάνωση καλαθοσφαίρισης που ιδρύθηκε το 2008. Συμμετέχουν ομάδες της βορειοανατολικής Ευρώπης και σκοπός της δημιουργίας της ήταν να δημιουργηθεί ένα ανταγωνιστικό πρωτάθλημα με τις ισχυρότερες ομάδες κρατών, της βόρειας και ανατολικής Ευρώπης. Χορηγός της διοργάνωσης είναι η VTB Bank, η οποία συμπεριλαμβάνεται στην επίσημη επωνυμία της διοργάνωσης.

Συμμετείχαν αρχικά ομάδες από τη Ρωσία, την Ουκρανία, τη Λιθουανία, τη Λετονία και την Εσθονία. Από τη σεζόν 2010–11 προστέθηκαν ομάδες από τη Φινλανδία την Πολωνία και τη Λευκορωσία ενώ από τη σεζόν 2011–12 προστέθηκαν και ομάδες από την Τσεχία και το Καζακστάν. Σε μεγάλο βαθμό η λίγκα έχει οδηγήσει στην ανασύσταση του πρωταθλήματος της Σοβιετικής Ένωσης. Σήμερα, συμμετέχουν ομάδες μόνο από τη Ρωσία (11) και το Καζακστάν (1).

Τη σεζόν 2019–20, το πρωτάθλημα ακυρώθηκε και δεν υπήρξε πρωταθλητής, λόγω της πανδημίας του κορονοϊού.

Η VTB Λίγκα είναι μέλος της ULEB. Οι ομάδες που συμμετέχουν στην VTB Λίγκα, συμμετέχουν τόσο στις ευρωπαϊκές διοργανώσεις, όσο και στα εθνικά τους πρωταθλήματα, με εξαίρεση το ρωσικό πρωτάθλημα το οποίο συγχωνεύθηκε πλήρως στη συγκεκριμένη διοργάνωση.

## Πρωταθλητές
### Κάτοχοι τίτλου
* 2008–09:  ΤΣΣΚΑ Μόσχας
* 2009–10:  ΤΣΣΚΑ Μόσχας
* 2010–11:  Χίμκι
* 2011–12:  ΤΣΣΚΑ Μόσχας
* 2012–13:  ΤΣΣΚΑ Μόσχας
* 2013–14:  ΤΣΣΚΑ Μόσχας
* 2014–15:  ΤΣΣΚΑ Μόσχας
* 2015–16:  ΤΣΣΚΑ Μόσχας
* 2016–17:  ΤΣΣΚΑ Μόσχας
* 2017–18:  ΤΣΣΚΑ Μόσχας
* 2018–19:  ΤΣΣΚΑ Μόσχας
* 2019–20: *Δεν υπάρχει πρωταθλητής*
* 2020–21:  ΤΣΣΚΑ Μόσχας
* 2021–22:  Ζενίτ Αγίας Πετρούπολης
* 2022–23:  Ούνικς Καζάν
* 2023–24:  ΤΣΣΚΑ Μόσχας
* 2024–25:  ΤΣΣΚΑ Μόσχας

### Σύνολο τίτλων

## Λογότυπο
Το λογότυπο του πρωταθλήματος έχει εξελιχθεί με την πάροδο του χρόνου. Το 2017 παρουσιάστηκε ένα νέο λογότυπο, στο οποίο προστέθηκε το τρόπαιο της διοργάνωσης. Αναπόσπαστο στοιχείο του λογότυπου, αποτελεί ο κεντρικός χορηγός του πρωταθλήματος, η «VTB Bank».

## Δείτε επίσης
*Αδριατική Λίγκα
*Βαλκανική Λίγκα
*Βαλτική Λίγκα

## Παραπομπές


## Εξωτερικοί σύνδεσμοι
* 

Κατηγορία:Διεθνείς διασυλλογικές διοργανώσεις καλαθοσφαίρισης
Κατηγορία:Διοργανώσεις καλαθοσφαίρισης στην Ευρώπη
Κατηγορία:Διοργανώσεις καλαθοσφαίρισης ανδρών

Κατηγορία:Πολυεθνικά επαγγελματικά αθλητικά πρωταθλήματα
Βαλτική Λίγκα (καλαθοσφαίριση)

Η **Βαλτική Λίγκα** (αγγλικά: *Baltic Basketball League*, BBL) ήταν μία διεθνής διοργάνωση καλαθοσφαίρισης, που ιδρύθηκε το 2004 και τελευταία της διοργάνωση ήταν το 2018 (14 σεζόν). Συμμετείχαν σ’ αυτή ομάδες από τις Βαλτικές χώρες (Λιθουανία, Λεττονία, Εσθονία) άλλα και το Καζακστάν με τη Φινλανδία. Σε προηγούμενες περιόδους συμμετείχε και η Σουηδία με μία ομάδα.

Οι ομάδες που συμμετείχαν στη Βαλτική Λίγκα συμμετείχαν και στις ευρωπαϊκές διοργανώσεις όσο και στα εθνικά τους πρωταθλήματα. Οι ομάδες που καταλάμβαναν τις πρώτες θέσεις, την επόμενη περίοδο αγωνίζονταν μόνο στη φάση των πλέι-οφ και παράλληλα συμμετείχαν στη Γεντίναϊα Λίγκα.

## Τίτλοι
* 2005:  Ζάλγκιρις Κάουνας
* 2006:  Λιέτουβος Ρίτας
* 2007:  Λιέτουβος Ρίτας
* 2008:  Ζάλγκιρις Κάουνας
* 2009:  Λιέτουβος Ρίτας
* 2010:  Ζάλγκιρις Κάουνας
* 2011:  Ζάλγκιρις Κάουνας
* 2012:  Ζάλγκιρις Κάουνας
* 2013:  Βέντσπιλς
* 2014:  Σιαουλιάι
* 2015:  Σιαουλιάι
* 2016:  Σιαουλιάι
* 2017:  Πρίεναι Βιτάουτας
* 2018:  Πιένο

## Δείτε επίσης
* VTB Λίγκα
* Αδριατική Λίγκα
* Βαλκανική Λίγκα

## Παραπομπές


## Πηγές
* Eurobasket.com League Page

## Εξωτερικοί σύνδεσμοι
* Επίσημη ιστοσελίδα 

Κατηγορία:Διεθνείς διασυλλογικές διοργανώσεις καλαθοσφαίρισης
Κατηγορία:Διοργανώσεις καλαθοσφαίρισης στην Ευρώπη
Κατηγορία:Διοργανώσεις καλαθοσφαίρισης ανδρών
Αδριατική Λίγκα

Η **Αδριατική Λίγκα** (αγγλικά: *Adriatic Basketball Association*, Liga ABA, παλαιότερα NLB Liga ABA) είναι διεθνής διοργάνωση καλαθοσφαίρισης που ιδρύθηκε το 2001. Διεξάγεται με τη συμμετοχή των κορυφαίων ομάδων από τη Σερβία, την Κροατία, τη Σλοβενία, τη Βοσνία-Ερζεγοβίνη, το Μαυροβούνιο, τα Ηνωμένα Αραβικά Εμιράτα, ενώ για δύο σεζόν συμμετείχε και το Ισραήλ. Σε μεγάλο βαθμό αποτελεί αναβίωση του Γιουγκοσλαβικού πρωταθλήματος.

Οι ομάδες που συμμετέχουν στην Αδριατική Λίγκα συμμετέχουν στα εθνικά τους πρωταθλήματα μόνο στην φάση των Πλέι-Οφ. Εξαίρεση αποτέλεσε η Μακάμπι Τελ Αβίβ, που συμμετείχε και στην κανονική περίοδο του πρωταθλήματος του Ισραήλ. Οι ομάδες της διοργάνωσης συμμετέχουν κανονικά στις ευρωπαϊκές διοργανώσεις.

## Τίτλοι
* 2002:  Ολίμπια
* 2003:  Ζαντάρ
* 2004:  Ζελέζνικ
* 2005:  Χέμοφαρμ
* 2006:  Ζελέζνικ
* 2007:  Παρτιζάν
* 2008:  Παρτιζάν
* 2009:  Παρτιζάν
* 2010:  Παρτιζάν
* 2011:  Παρτιζάν
* 2012:  Μακάμπι Τελ Αβίβ
* 2013:  Παρτιζάν
* 2014:  Τσιμπόνα
* 2015:  Ερυθρός Αστέρας Merdianbet
* 2016:  Ερυθρός Αστέρας
* 2017:  Ερυθρός Αστέρας
* 2018:  Μπούντουτσνοστ
*2019:  Ερυθρός Αστέρας
*2020: *Ακυρώθηκε λόγω της [[Πανδημία COVID-19|πανδημίας]] του [[Κορονοϊός|κορωνοϊού]]* 
*2021:  Ερυθρός Αστέρας
*2022:  Ερυθρός Αστέρας 
*2023:  Παρτιζάν 
*2024:  Ερυθρός Αστέρας 
*2025:  Παρτιζάν 

## Δείτε επίσης
*VTB Λίγκα
*Βαλκανική Λίγκα
*Βαλτική Λίγκα

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Διεθνείς διασυλλογικές διοργανώσεις καλαθοσφαίρισης
Κατηγορία:Διοργανώσεις καλαθοσφαίρισης στην Ευρώπη
Κατηγορία:Διοργανώσεις καλαθοσφαίρισης ανδρών
Κατηγορία:Καλαθοσφαίριση στη Σερβία
Κατηγορία:Καλαθοσφαίριση στην Κροατία
Κατηγορία:Καλαθοσφαίριση στη Σλοβενία
Κατηγορία:Καλαθοσφαίριση στη Βοσνία και Ερζεγοβίνη
Κατηγορία:Καλαθοσφαίριση στο Μαυροβούνιο
Κατηγορία:Καλαθοσφαίριση στο Ισραήλ
Κατηγορία:Αδριατική Θάλασσα
Κατηγορία:Πολυεθνικά επαγγελματικά αθλητικά πρωταθλήματα
Βαλκανική Λίγκα Καλαθοσφαίρισης

Η **Βαλκανική Λίγκα** (αγγλικά: *Balkan International Basketball League*, BIBL) είναι διεθνής διοργάνωση καλαθοσφαίρισης που ιδρύθηκε το 2008. Συμμετέχουν σ’ αυτή ομάδες από τη Βουλγαρία, την Κύπρο, το Κόσοβο, το Μαυροβούνιο, τη Βόρεια Μακεδονία. Την σεζόν 2012–13 συμμετείχε στη λίγκα και ομάδα από την Ελλάδα, η ομάδα της Καβάλας.

Σκοπός της ίδρυσης της Λίγκας ήταν να δοθεί η δυνατότητα σε ομάδες που δεν είχαν εξασφαλίσει την συμμετοχή τους σε κάποια ευρωπαϊκή διοργάνωση, να συμμετάσχουν σε μία διεθνή διοργάνωση και παράλληλα να μην επιβαρυνθούν με το κόστος μεγάλων μετακινήσεων.

## Τίτλοι
* 2009:  Ρίλσκι Σπόρτιστ
* 2010:  Λέφσκι Σόφιας
* 2011:  ΚΚ Καβαντάρσκι
* 2012:  Χάποελ Γκαλίλ Γκιλμπόα
* 2013:  Χάποελ Γκαλίλ Γκιλμπόα
* 2014:  Λέφσκι Σόφιας
* 2015:  ΚΒ Πρίστινα
* 2016:  ΚΒ Πρίστινα
* 2017:  ΜΚ Μπερόε
* 2018:  Λέφσκι Σόφιας
* 2019:  ΚΚ Μπλοκοτέχνα
* 2020: *Ακυρώθηκε λόγω της [[Πανδημία COVID-19|πανδημίας]] του [[Κορονοϊός|κορωνοϊού]]*
* 2021:  Χαπόελ Χολόν
* 2022:  Χαποέλ Γκαλίλ Ελιόν
* 2023:  Χάποελ Μπερ Σεβά
* 2024:  ΚΒ Πρίστινα
* 2025: *Ακυρώθηλε λόγω του [[Πόλεμος Χαμάς-Ισραήλ|πολέμου Χαμάς-Ισραήλ]]*

## Δείτε επίσης
*VTB Λίγκα
*Αδριατική Λίγκα
*Βαλτική Λίγκα
*Βαλκανικές Διοργανώσεις

## Παραπομπές


## Εξωτερικοί σύνδεσμοι
*BIBL Επίσημη ιστοσελίδα
*Eurobasket.com League Page

Κατηγορία:Διεθνείς διασυλλογικές διοργανώσεις καλαθοσφαίρισης
Κατηγορία:Διοργανώσεις καλαθοσφαίρισης στην Ευρώπη
Κατηγορία:Διοργανώσεις καλαθοσφαίρισης ανδρών
Κατηγορία:Αθλητισμός στα Βαλκάνια
Κατηγορία:Πολυεθνικά επαγγελματικά αθλητικά πρωταθλήματα
Έργα με ένδειξη επιφύλαξης

Ως **έργα με ένδειξη επιφύλαξης** (γερμ. *Vorbehaltsfilm*) είναι σύμφωνα με το Ίδρυμα Φρίντριχ-Βίλχελμ-Μούρναου οι κινηματογραφικές ταινίες της Ναζιστικής Γερμανίας που προώθησαν την ιδεολογία του πολέμου, του ρατσισμού και της φυλετικής εξόντωσης στην εποχή τους, και των οποίων η προβολή  επιτρέπεται μόνο σε κλειστούς χώρους και μόνο κατόπιν διαφώτισης των θεατών με ανάλογη εισαγωγική διάλεξη που θα αναλύει το ιστορικό πλαίσιο της εποχής και με διάλογο υπό τον έλεγχο ειδήμονος ιστορικού.

## Ιστορική αναδρομή
Το Ίδρυμα Φρίντριχ-Βίλχελμ-Μούρναου παρέλαβε τα πνευματικά δικαιώματα αυτών των ταινιών με το ιδρυτικό καταστατικό του, το 1966. Συνολικά τέθηκαν στην αρμοδιότητα του ιδρύματος περί τα 6000 έργα από το  1920 έως και 1960. 
Περίπου 1240 ταινίες των ετών 1933 - 1945 - τα χρόνια της διακυβέρνησης της Γερμανίας από τους Ναζί ταξινομήθηκαν σε τρεις κατηγορίες. 
Η πρώτη κατηγορία περιείχε έργα προς δημόσια προβολή, η δεύτερη περιείχε λογοκριμένες ταινίες που ήταν πλέον δυνατόν να προβληθούν δημόσια ενώ οι ταινίες της τρίτης κατηγορίας απαγορεύτηκε τελείως η δημόσια προβολή τους.  Αρχικά απαγορεύτηκαν 219 έργα, από τα οποία μερικά αργότερα επιτράπηκαν ξανά.

### Κατάλογος των απαγορευμένων προς δημόσια προβολή ταινιών

## Εξωτερικοί σύνδεσμοι
* Herbert Heinzelmann: ''Ein Sonderfall deutscher Kulturgeschichte: Vom Umgang mit NS-Propagandafilmen'', 21. September 2006
* Hans Schmid: Artikelreihe über Vorbehaltsfilme und die Arbeit der Stiftung in Telepolis. Teil 1: ''Ich klage an!'', 27.&nbsp;März 2010. Teil 2: ''Meister der Elastizität'', 28.&nbsp;März 2010.

## Παραπομπές


Τ
Κατηγορία:Κινηματογράφος στη Γερμανία
Κατηγορία:Λογοκρισία
Kingdom Centre

Το **Kingdom Centre** (ή **Kingdom Tower**, αραβικά: برج المملكة, αποδιδόμενο στα ελληνικά ως *βασιλικός πύργος* ή *βασιλικό κέντρο*) είναι ουρανοξύστης, ο οποίος βρίσκεται στο Ριάντ της Σαουδικής Αραβίας. Με ύψος 302,3 μ. είναι το δεύτερο ψηλότερο κτήριο της χώρας (μετά τους πύργους Abraj Al Bait), καθώς και το τρίτο ψηλότερο στον κόσμο κτήριο που φέρει οπή ως δομικό στοιχείο (μετά το Παγκόσμιο Οικονομικό Κέντρο Σαγκάης και τον πύργο Tuntex Sky Tower στην Ταϊβάν). Το 41 ορόφων κτήριο ανήκει στον πρίγκηπα της βασιλικής οικογενείας της Σαουδικής Αραβίας Al-Waleed bin Talal και στεγάζει μεταξύ άλλων το κεντρικά γραφεία της βασιλικής εταιρείας Kingdom Holding Company. Το κόστος του έργου έφτασε τα 400 εκ. δολάρια Αμερικής και κατασκευάστηκε από το 1999 έως το 2002. 

Ο Βασιλικός Πύργος βρίσκεται στο κέντρο του Ριάντ και στεγάζει ένα πενταόροφο εμπορικό κέντρο, ξενοδοχεία και υπερπολυτελή διαμερίσματα. Στην κορυφή του, στα 290 μ. υπάρχει γέφυρα-παρατηρητήριο μήκους 56 μ., η οποία προσφέρει εκπληκτική θέα στη γύρω περιοχή. 

## Παραπομπες


## Εξωτερικοί σύνδεσμοι
*Kingdom Centre official website
*Omrania official website
*Kingdom Centre
*Emporis - Kingdom Centre
*Kingdom Centre
*2002 Emporis Skyscraper Award winners

Κατηγορία:Ουρανοξύστες στη Σαουδική Αραβία
Οι Μπλάκτζακς (κατς)

Οι **Μπλάκτζακς** ήταν ομάδα επαγγελματικής πάλης, που αποτελούταν από τον Μπλάκτζακ Μούλιγκαν και τον Μπλάκτζακ Λάτζα.

## Καριέρα

Συμμάχησαν τη δεκαετία του '70 και πέρασαν από διάφορες εταιρείες πάλης, με επιφανέστερες τις American Wrestling Association και World Wide Wrestling Federation. Αρχικά είχαν ως μάνατζερ τους τον Μπόμπι Χίναν. Η ομάδα είχε ρόλο αντιπαθητικό προς το κοινό και κατέκτησε διάφορους τίτλους, με σημαντικότερο το Παγκόσμιο Πρωτάθλημα ομάδων, με μάνατζερ τον Λου Άλμπανο.
Το 2006, οι Μπλάκτζακς εντάχθηκαν στο Hall of Fame του WWE, από τον Μπόμπι Χίναν.

## Οι Νέοι Μπλακτζακς
Στις αρχές του 1997, ο υιός του Μούλιγκαν, Μπάρι Γουίντχαμ και ο ανιψιός του Λάτζα, Τζάστιν "Χοκ" Μπράντσο, σχημάτισαν ομάδα στο World Wrestling Federation. Η ομάδα αυτή είχε αρεστό ρόλο, όμως δεν κατάφερε να φθάσει την επιτυχία των προκάτοχων και διαλύθηκε μετά από ένα χρόνο.

## Τίτλοι & Κατορθώματα
*Παγκόσμιο Ομαδικό Πρωτάθλημα WWF (1 φορά)
*Αμερικάνικο Ομαδικό Πρωτάθλημα NWA (2 φορές)
*Παγκόσμιο Ομαδικό Πρωτάθλημα WWA (1 φορά)
*Εισαγωγή στο WWE Hall of Fame (Κλάση του 2006)

## Προσωπική ζωή
Τον Απρίλιο του 2016, ο Μπλάκτζακ Μούλιγκαν έφυγε απο τη ζωή.

## Πηγές
* Προφίλ στο OWoW.com

Κατηγορία:Επαγγελματίες παλαιστές
Παχύς δίσκος

Ο **παχύς δίσκος** είναι μία από τις δομές του Γαλαξία μας. Η ύπαρξή του προτάθηκε για πρώτη φορά από τους Gilmore & Read το 1983. Βρίσκεται σε απόσταση μεταξύ 1-5 kpc πάνω από το γαλαξιακό επίπεδο, και συμπεριλαμβάνει σχεδόν αποκλειστικά ηλικιωμένα αστέρια. Η μεταλλικότητα  και η δυναμική των αστέρων του παχέος δίσκου μοιάζουν να διαφέρουν από αυτές του λεπτού δίσκου.

Πιστεύεται πως η κατανόηση του σχηματισμού του  παχέος δίσκου  είναι μείζονος σημασίας για την κατανόηση του σχηματισμού και της εξέλιξης του Γαλαξία μας. 

## Παραπομπές


## Εξωτερικοί Σύνδεσμοι
* New light on faint stars III
* Thin and Thick Galactic Disks
* Structure and Evolution of the Milky Way
* Populations & Components of the Milky Way
* A spectroscopic survey of thick disc stars outside the solar neighbourhood

Κατηγορία:Γαλαξίες
Οργανισμός Εκδόσεως Διδακτικών Βιβλίων

Ο **Οργανισμός Εκδόσεως Διδακτικών Βιβλίων** (**ΟΕΔΒ**) ήταν Νομικό Πρόσωπο Δημοσίου Δικαίου υπεύθυνο για την έκδοση όλων των διδακτικών βιβλίων του δημοτικού, του γυμνασίου, του λυκείου και διαφόρων σχολών.

Ιδρύθηκε το 1937, με το Α.Ν.952/37-ΦΕΚ 469 Α΄ με το όνομα **Οργανισμός Εκδόσεως Σχολικών Βιβλίων** (**ΟΕΣΒ**) και είχε έδρα την Αθήνα. Στη δεκαετία του 1960, έλαβε το όνομα Οργανισμός Εκδόσεως Διδακτικών Βιβλίων και εποπτευόταν από το Υπουργείο Εθνικής Παιδείας και Θρησκευμάτων. Σκοπό είχε την έκδοση και δωρεάν διάθεση διδακτικών βιβλίων δημοτικού και γυμνασίου στα δημόσια σχολεία της Ελλάδας, της Κύπρου και στα ελληνικά σχολεία του εξωτερικού, καθώς και κάποιων συγγραμμάτων των ΑΕΙ μετά το 1985. Το κόστος έκδοσης κάθε βιβλίου υπολογίζεται στα 0,70 ευρώ με 1.200 τίτλους βιβλίου να εκδίδονταν ετησίως και με πάνω από 15.000 να αποτελούν πρωτότυπους τίτλους. Εκτιμάται ότι έχει τυπώσει πάνω από 7.000.000.000 βιβλία τα οποία έχουν διανεμηθεί και σε εξακόσια σημεία στο εξωτερικό, την ομογένεια.

Καταργήθηκε το 2012, μετά από νομοσχέδιο που είχε ψηφιστεί τον Μάιο του 2011 (Νόμος 3966/2011), με σκοπό τον «ορθολογικό εκσυγχρονισμό των επιστημονικών οργάνων που υποστηρίζουν το υπουργείο Παιδείας στο σχεδιασμό και την εφαρμογή της εκπαιδευτικής πολιτικής». Τον ρόλο του ΟΕΔΒ ανέλαβε το Ινστιτούτο Τεχνολογίας Υπολογιστών και Εκδόσεων «ΔΙΟΦΑΝΤΟΣ» (ΙΤΥΕ - Διόφαντος), η Διεύθυνση Εκδόσεων του οποίου ιδρύθηκε το καλοκαίρι του 2011 σε συνέχεια του νόμου 3966/2011.

Μέχρι την Άνοιξη του 2012, ο ΟΕΔΒ διατηρούσε ψηφιακή βιβλιοθήκη με όλα τα βιβλία που είχε εκδώσει στο παρελθόν. Μετά τον Ιούνιο του 2012, η ψηφιακή αυτή βιβλιοθήκη σταμάτησε να λειτουργεί για ενάμισι χρόνο, αλλά από τον Ιανουάριο του 2014 και για κάποιο χρονικό διάστημα ήταν και πάλι προσβάσιμη. Από το 2017 ο ιστότοπος της ψηφιακής αυτής βιβλιοθήκης δεν είναι προσβάσιμος.

## Παραπομπές


Κατηγορία:Υπουργείο Παιδείας, Δια Βίου Μάθησης και Θρησκευμάτων
Κατηγορία:Πρώην επιχειρήσεις της Ελλάδας
Κατηγορία:Εκπαίδευση στην Ελλάδα
Κατηγορία:Εκδοτικοί οίκοι
Κατηγορία:Υπουργείο Εθνικής Παιδείας και Θρησκευμάτων
Αστεροσκοπείο της Νίκαιας

Το **[[Αστεροσκοπείο]] της Νίκαιας** βρίσκεται στη Νίκαια της Γαλλίας, στην κορυφή του άλσους Μον Γκρο (Mont Gros), σε υψόμετρο 370 μέτρων. Χτίστηκε το 1879, και το κόστος κατασκευής του καλύφθηκε εξ' ολοκλήρου από τον τραπεζίτη και φιλάνθρωπο Ραφαέλ-Λουί Μπισοφσέμ (Raphaël-Louis Bischoffsheim). Ο αρχιτέκτονας Σαρλ Γκαρνιέ σχεδίασε τα 15 αρχικά κτίρια και ο Γουστάβος Άιφελ, ως μηχανικός, έχτισε τον θόλο διαμέτρου 22,4 μέτρων του κεντρικού κτιρίου, όπου βρίσκεται το διοπτρικό τηλεσκόπιο με φακό 76 εκατοστών και εστιακή απόσταση 18 μέτρων. 
Όταν χτίστηκε, το τηλεσκόπιο αυτό υπήρξε το μεγαλύτερο διοπτρικό τηλεσκόπιο στη Γη.

## Φωτοθήκη

Αρχείο:Grande Lunette Nice.jpg|Το διοπτρικό τηλεσκόπιο του αστεροσκοπείου της Νίκαιας, με φακό 76 εκατοστών και εστιακή απόσταση 18 μέτρων
Αρχείο:Coupole_Bischoffsheim.jpg|Ο θόλος Μπισοφσέμ


## Παραπομπές


## Εξωτερικοί σύνδεσμοι
* Επίσημη ιστοσελίδα του ιδρύματος (Observatoire de la Côte d'Azur)

Νικαια
Αστεροσκοπειο Νικαιας
Μεταλλικότητα

Στην αστρονομία, η παρουσία λοιπών στοιχείων εκτός από υδρογόνο και ήλιο (He) λέγεται **μεταλλικότητα**. Καθώς το μεγαλύτερο τμήμα του σύμπαντος θεωρείται ότι αποτελείται από υδρογόνο και ήλιο, για τους αστρονόμους η έννοια μεταλλικότητα συμπεριλαμβάνει όλα τα υπόλοιπα στοιχεία ακόμα και αυτά που χημικά δεν προσδιορίζονται σαν μέταλλα.

Σε απομονωμένα αστρικά συστήματα, όπως μερικοί νάνοι γαλαξίες,  η διαφορά μεταλλικότητας μεταξύ των αστέρων χρησιμοποιείται ως κοσμικό ρολόι, καθώς το άστρο με την πιο χαμηλή μεταλλικότητα είναι αυτό που δημιουργήθηκε πρώτο. 

## Υπολογισμοί
Σε πολλές περιπτώσεις, επειδή δεν μπορούν να μετρηθούν από τα φάσματα οι αφθονίες όλων των μετάλλων, υπολογίζεται μόνο αυτή του σιδήρου (Fe). Έτσι η μεταλλικότητα υπολογίζεται συνήθως με τη διαφορά του λογαριθμικού ποσοστού του σιδήρου προς το υδρογόνο από το αντίστοιχο λογαριθμικό ποσοστό του Ήλιου. Η μεταλλικότητα του Ηλίου είναι περίπου 1,8% της μάζας του. 
Για τα υπόλοιπα σώματα υπολογίζεται ως εξής:

 [\mathrm{Fe}/\mathrm{H}] = \log_{10}{\left(\frac{N_{\mathrm{Fe}}}{N_{\mathrm{H}}}\right)_{star}} - \log_{10}{\left(\frac{N_{\mathrm{Fe}}}{N_{\mathrm{H}}}\right)_{sun}} 

όπου N_{\mathrm{Fe}} και N_{\mathrm{H}} είναι οι αριθμοί των ατόμων σιδήρου και υδρογόνου ανά μονάδα όγκου για το κάθε αστέρι. Σε αυτή τη κλίμακα ο Ήλιος έχει μεταλλικότητα [Fe/H]=0 dex, ενώ ένα αστέρι με 10 φορές χαμηλότερη μεταλλικότητα θα έχει [Fe/H]=-1.0 dex.

Αναλόγως, η ίδια τύπου φόρμουλα χρησιμοποιείται για να εκφραστούν και διαφορές στην αφθονία συγκεκριμένων μετάλλων σε σχέση με την Ηλιακή αφθονία. Για παράδειγμα, σημειώνουμε «[O/Fe]» τη διαφορά αφθονίας οξυγόνου και σιδήρου σε σχέση με τον Ήλιο με τον εξής τρόπο:  

 [\mathrm{O}/\mathrm{Fe}] = \log_{10}{\left(\frac{N_{\mathrm{O}}}{N_{\mathrm{Fe}}}\right)_\mathrm{star}} - \log_{10}{\left(\frac{N_{\mathrm{O}}}{N_{\mathrm{Fe}}}\right)_\mathrm{sun}}

= \left[\log_{10}{\left(\frac{N_{\mathrm{O}}}{N_{\mathrm{H}}}\right)_\mathrm{star}} - \log_{10}{\left(\frac{N_{\mathrm{O}}}{N_{\mathrm{H}}}\right)_\mathrm{sun}}\right] -
\left[\log_{10}{\left(\frac{N_{\mathrm{Fe}}}{N_{\mathrm{H}}}\right)_\mathrm{star}} - \log_{10}{\left(\frac{N_{\mathrm{Fe}}}{N_{\mathrm{H}}}\right)_\mathrm{sun}}\right].

Με αυτή τη γραφή, μία μάζα αερίου η οποία θα αραιωθεί με καθαρό υδρογόνο, θα έχει χαμηλότερο ποσοστό [Fe/H] (διότι θα υπάρχουν λιγότερα άτομα σιδήρου ανά άτομο υδρογόνου μετά την αραίωση), αλλά για όλα τα άλλα άτομα Χ, το ποσοστό [X/Fe] θα παραμείνει το ίδιο. Αντιστρόφως, εάν μία μάζα αερίου μολυνθεί με ποσότητες καθαρού οξυγόνου, τότε το ποσοστό [Fe/H] θα παραμείνει το ίδιο αλλά το [O/Fe] θα αυξηθεί. 
Γενικά, οι αστρικές πυρηνικές διαδικασίες αλλοιώνουν τα ποσοστά λίγων μόνο ατόμων, οπότε, ένα άστρο ή αέριο με [X/Fe] διαφορετικό του μηδενός είναι κατά πάσα πιθανότητα ένδειξη μίας συγκεκριμένης πυρηνικής διαδικασίας που συνέβη είτε μέσα στο ίδιο στο άστρο είτε από προηγούμενες γενεές άστρων.

## Παραπομπές


## Εξωτερικοί σύνδεσμοι

Κατηγορία:Αστροφυσική
Κατηγορία:Φυσική κοσμολογία